Vabilo k sodelovanju za delo na projektu

Predsedovanje Republike Slovenije Svetu EU 2021

za področje transporta

Ministrstvo za infrastrukturo vabi k sodelovanju kandidate in kandidatke za delo projektu Predsedovanje Republike Slovenije Svetu Evropske unije (v nadaljevanju: Projekt PSEU21) za področje transporta, pri čemer iščemo kandidate/kandidatke za zaposlitev na delovnih mestih v Ljubljani in kandidate/kandidatke za zaposlitev na delovnih mestih v Stalnem predstavništvu predstavništvu Republike Slovenije pri Evropski uniji v Bruslju. Republika Slovenija bo predsedovala Svetu EU od 1. 7. 2021 do 31. 12. 2021, zaposlovali pa bomo za določen čas, predvidoma od septembra 2020 dalje.

Od kandidatov/kandidatk pričakujemo, da:

- imajo najmanj visokošolsko strokovno izobrazbo (prejšnja) oziroma najmanj visokošolsko strokovno izobrazbo (prva bolonjska stopnja) oziroma najmanj visokošolsko univerzitetno izobrazbo (prva bolonjska stopnja);

- imajo najmanj sedem mesecev delovnih izkušenj,

- govorno in pisno obvladajo najmanj angleški jezik, zaželeno pa je znanje tudi drugih tujih jezikov (potrdilo za najmanj raven B1 oziroma višje v skladu s skupnim evropskim referencnim okvirom za jezike),

- so državljani Republike Slovenije, niso v kazenskem postopku in zoper njih ni vložena pravnomočna obtožnica, o čemer priložijo pisno izjavo.

Zaželeno je da imajo kandidati/kandidatke sposobnosti, znanja in delovne izkušnje iz naslednjih delovnih področij oz. vsebin dela:

- prometne politike EU in Slovenije,  
- ustroja in delovanje institucij EU,

- zakonodajnih procesov v EU in vloge posameznih institucij pri tem,  
- poznavanje vloge predsedujoče države v Svetu EU,

- pogajanja, načrtovanje in vodenje sestankov,

- motivacija in želja za delo v večjezičnem in večkulturnem okolju.

Vloga za sodelovanje naj bo v obliki krajšega motivacijskega pisma, kateremu priložite življenjepis EUROPASS in priloge, s katerimi izkažete izpolnjevanje pogojev. Vlogo pošljite **najkasneje do 20. 7. 2020**, na naslov: Ministrstvo za infrastrukturo, Služba za kadrovske zadeve, Langusova ulica 4, Ljubljana ali v elektronski obliki, na naslov: **mzi.kadri@gov.si,** pri čemer veljavnost prijave ni pogojena z elektronskim podpisom. Podrobnejše informacije najdete na naslovu:

[https://www.gov.si/drzavni-organi/ministrstva/ministrstvo-za-infrastrukturo/javne-objave-ministrstva-za-infrastrukturo/](https://www.gov.si/drzavni-organi/ministrstva/ministrstvo-za-infrastrukturo/javne-objave-ministrstva-za-infrastrukturo/?tender-type-18233=22)